《次和友人岁暮旅怀十首 其三》
明代·卢龙云

白社非尘境，青山不世情。浮生俱扰扰，谢俗寡营营。

酒破千愁阵，诗高五字城。几人同述作，艺苑识宗盟。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。